Soektog duur voort na man wat in Middelburg-dam verdrink | Netwerk24
Die soektog na 'n 30-jarige man wat Saterdag in Middelburg, Mpumalanga, in 'n dam hier onder water verdwyn het, het Sondag voortgegaan.
Volgens Craig Lambinon, woordvoerder van die Nasionale Seereddingsinstituut (NSRI), was daar teen Sondagmiddag steeds geen teken van die man nie.
Die NSRI skryf in 'n verklaring die nooddienste is Saterdag omstreeks 16:00 na die Middelburg-dam ontbied om na die Malawiese burger te soek wat onder die water verdwyn het.
Volgens die NSRI was die man saam met vriende met 'n boot op die dam. Die man het in die water beland en daar was 'n gespartel voor hy onder die water verdwyn het.